Rolprentspan kry voedselvergiftiging in PretoriaParamedici is na die rolprentstel in Pretoria geroep. Foto: ER24 Pieter Rossouw, woordvoerder vir ER24, het gesê paramedici is na die stel in sentrale Pretoria geroep nadat van die akteurs en rolprentspan gekla het van maagkrampe en naarheid ná middagete. Tien mense moes na ’n hospitaal geneem word vir behandeling. “Meer en meer mense het begin kla van dieselfde simptome, so die hoeveelheid geaffekteerde mense kan meer as 26 wees,” het hy gesê. “Die presiese oorsaak van die voorval is nie bekend nie, maar ons glo dit was voedselvergiftiging wat veroorsaak is deur ŉ hoenderdis wat voorgesit was,” het hy gesê. Rossouw kon nie bevestig watter rolprent dit was wat verfilm word nie.